text: Dødsbrand var ikke påsat
  18 marts 2011 kl. 08.17
  Politiets teknikere har fastslået, at den brand, som fredag morgen kostede en 80-årig kvinde livet i Aabenraa, ikke var påsat. Branden opstod i et defekt el-apparat.
  Alarmen gik kl. 7.43. Der blev sendt brandbiler og en ambulance til stedet. Kraftig røg væltede ud af huset.
  Ambulancen kørte en kvinde på traumecentret i Aabenraa. Her blev det konstateret, at hun var død. 
  Branden menes at være opstået i kælderen.
  
  Undersøger brandsted
  Politiet brandteknikere blev tilkaldt med det samme, fordi Aabenraa i de seneste måneder har oplevet flere påsatte brande. Derfor var det vigtigt at få af- eller bekræftet, om dagens brand har sammehæng med de påsatte brande i kolonihaver.
  Ved 13.30-tiden kunne politiet berolige beboerne i Aabenraa: Branden er opstået i en defekt el-installation. 
  Fredagens brandsted ligger ca. en kilometer fra kolonihaverne, hvor de fleste påsatte brande har været.
  